Stephen Ackles og Rune Rudberg sammen på plate
Det er to opptak fra NRK-programmet «Trygdekontoret» som nå havner på vinyl. Utgivelsen - «Live at Trydgekontoret Spessial» - skal kun trykkes i 250 eksemplarer. Plateselskapet omtaler prosjektet som en musikalsk one-night stand. - Det passer jo perfekt å ha med selveste Rune Rudbergs versjon av Gasolins «This Is My Life», sier Julie Forchhammer fra Freebird Records. SE MER: Rune Rudberg på Trygdekontoret For noen uker siden fremførte Stephen Ackles «Satan» på TV-programmet. Også denne låten skal med. SE MER:Stephen Ackles' opptreden på Trygdekontoret Programleder for Trygdekontoret Thomas Seltzer mener det er to veldig flotte sanger. - Den ene handler om å våge å se sin mørke side i speilet. Den andre er en vakker sang om frihet, sier programlederen. Den aller første av disse vinylsinglene blir signert av både Stephen Ackles, Rune Rudberg og Trygdebeistet og havner på auksjon. Inntekten går til årets TV-aksjon.
En 7-tommer splitsingel med folkekjære Rune Rudberg og Stephen Ackles auksjoneres bort til veldedig formål.